SENA ลุ้นกำไร H2/60 โตเด่นหลังคอนโดใหม่โอนมากขึ้น ซื้อ เป้า 4.7 บ.
SENA ลุ้นกำไร H2/60 โตเด่นหลังคอนโดใหม่โอนมากขึ้น ซื้อ เป้า 4.7 บ.
4 ก.ย. 2560

บล.เคทีบี (ประเทศไทย) ระบุในบทวิเคราะห์ (4 ก.ย.) ว่า กำไรสุทธิครึ่งแรกปี 60 ของบริษัท เสนาดีเวลลอปเม้นท์ จำกัด (มหาชน) หรือ SENA อยู่ที่ 158 ล้านบาท คิดเป็นเพียง 20% จากที่ฝ่ายวิจัยคาดว่าจะมีกำไรสุทธิทั้งปี 2017 ที่ 780 ล้านบาท โดยคาดว่ากำไรสุทธิงวดครึ่งหลังปี 60จะกลับมาเติบโตอย่างโดดเด่น เนื่องจาก ณ สิ้น 2Q17 มี Backlog ที่จะโอนในครึ่งหลังปี 60 สูงราว 2,800 ล้านบาท (จากงวด ครึ่งแรกปี 60 ที่มีรายได้การขายอสังหาริมทรัพย์เพียง 812 ล้านบาท)
โดยเฉพาะจากโครงการ Niche Pride เพชรบุรี ที่มี Backlog สูงถึง 1,686 ล้านบาท ขณะที่คาดว่ารายได้จากธุรกิจโซลาร์จะเติบโตมากกว่า 100% ในปี 2017 โดย SENA เริ่มได้รับงานติดตั้งโซลาร์รูฟบนหลังคาร้าน 7-11 ตั้งแต่งวด ครึ่งหลังปี 60ปัจจุบันราคาหุ้น SENA ยังเทรดที่ PER ต่ำเพียง 5.8 เท่า คาดเงินปันผล 6.8% ยังคงแนะนำ ซื้อ เป้าหมาย 4.70 บาท